Ինչ վերաբերում է համացանցային աղմուկին, ապա գրեթե կասկած չկա, որ աղմուկն այդ արհեստական միջամտության արդյունք է, որոշ ազգայնական խմբեր արհեստականորեն սրում են իրավիճակը: Դրանք մեծամասնություն չեն, ընդամենը լուսանցքային տարրեր են, որոնք հանրության արդիականացման ամեն մի փորձ դիտարկում են որպես ազգի դեմ դավադրություն: Ի դեպ, նշեմ, որ նման մարգինալ խմբեր կան աշխարհի գրեթե բոլոր երկրներում, նույնիսկ այնպիսի զարգացած երկրում, ինչպիսին ԱՄՆ-ն է: Այնտեղ էլ նեոնացիստների ծայրահեղական փոքրիկ լուսանցքային խմբեր վերջերս փորձում էին ապամոնտաժել գեներալ Ռոբերտ Լիի արձանը: